Wekixol (Dugong dugon)

Wekixol (Dugong dugon) tir tana katca ke Dugong oxi vey Dugongidae yasa ( Dugonginae volveyyasa ) ke SIRENIA veem.

Gan Müller bak 1776 taneon zo pimtayar.

 Pimtara  
Granafo alto ke bat gombalaf birasulem van irigakoraf is zidon azekaf ault tugemawer. Wekixol va pwertapaf is reltapaf kutceem zanudas va ebidura va gimalestuna lavaruxa sodir. Va ruxa moe dambaf ludev poke krimta muler. Milgaf katcolk va sinka vas 30 ik 40 kg- vieleon olegar.

Wekixolye va toloya sebada milafa gu talgava ostik sodir. Ant ok tolongon ok lospamon gilanir, gubeon mielon kaaneyason va sinka.

Wekixolya va tanoy oc arti ocagera vas 13 ok 14 aksat sonazbar.

Bata katca tir griawisa kire ta intafa atela isu sum isu punta isu alma jontikedje al zo tcabaner. Batugale le 40000 katcolk anton ware tid. Wekixol kali persanda roblir.

 Vexala dem apteem 
Sedme Mammal Species of the World (siatos ke 2005), bata katca tir aptiskafa.

 Pulasa vuestexa is xantaza 
 (en) vuest- : Mammal Species of the World (v- 3, 2005) : Dugong dugon (Müller, 1776)
 (en) vuest- : CITES : Dugong dugon
 (en) vuest- : UICN : katca Dugong dugon (Müller, 1776)
 (en, fr) vuest- : ITIS : Dugong dugon (Müller, 1776)
 (en) vuest- : Tree of Life Web Project : Dugong dugon
 (en) vuest- : Catalogue of Life : Dugong dugon (Müller, 1776)
 (en) vuest- : Paleobiology Database : Dugong dugon (Müller, 1776)
 (en) vuest- : Animal Diversity Web : Dugong dugon
 (en) vuest- : NCBI : Dugong dugon
 Ara vuestexa 
 Wekixol (Dugong dugon) dene Wikispecies

 Kotavafa vuestesa xantaza 
 Kotava winugaf moukolaf ravlemak (Kotava, Latinava, 2019)

Wekixol (Dugong dugon)
Wekixol (Dugong dugon)
Wekixol (Dugong dugon)